Alexandr Nikolajevič Skriabin

Alexandr Nikolajevič Skriabin (* 6. január 1872, Moskva, Rusko – † 27. apríl 1915, Moskva) bol ruský hudobný skladateľ, klavírny virtuóz a hudobný pedagóg. Skriabinova tvorba sa viaže k neskorému romantizmu a tiež k impresionizmu.

Pochádzal z aristokratickej rodiny. Hudobné vlohy zdedil po svojej matke, ktorá bola koncertnou klaviristkou a ktorá zomrela na tuberkulózu, keď mal Skriabin len jeden rok. Skriabin sa hre na klavír venoval od raného detstva, učil ho aj striktný a prísny Nikolaj Zverev, ktorému za veľa vďačí aj Sergej Rachmaninov. Skriabin neskôr študoval na Moskovskom konzervatóriu. Ako klavirista bol, napriek svojím malým dlaniam a prstom, už v mladosti považovaný za „zázračné dieťa“.

V súkromí bol rozporuplnou osobou. Oženil sa s klaviristkou Vierou Izakovičovou, s ktorou mal niekoľko detí, ale deti a manželku opustil kvôli mladej študentke, ktorú učil. 
Skriabin sa zaujímal o teóriu tzv. nadľudí („übermensch”), ktorej tvorcom bol Friedrich Nietzsche a o rôzne filozofické smery, čo sa odzrkadlilo v jeho hudobnom myslení. 

Skriabin bol počas celého svojho života hypochonder. Zomrel na otravu krvi.

 Iné projekty 

 Externé odkazy 
 http://www.scriabinsociety.com/
 http://www.kunstderfuge.com/scriabin.htm

Kategória:Ruskí hudobní skladatelia
Kategória:Ruskí klaviristi
Kategória:Ruskí hudobní pedagógovia
Kategória:Modernistickí hudobní skladatelia
Kategória:Skladatelia romantizmu
Kategória:Ruské LGBT osobnosti
Kategória:Osobnosti z Moskvy
Kategória:Pochovaní na Novodievčom cintoríne